
Kasutuslubade väljastamine 
1.ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 30.06.2014a Kevade tn 3 kinnistu omanikelt rekonstrueeritud sokli- ja sillutisribaga korterelamule kasutusloa väljastamise taotlus (linnavalitsuse dokumendiregistri nr. 6514/1-16). 
         17.07.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 21.08.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
15.07.2014.a on taotlejale saadetud kiri esinevate puuduste kohta esitatud dokumentides.  Kõik   märgitud puudused on  18.09.2014 kõrvaldatud.
1.2.  24.07.2014a Vestervalli tn 14 kinnistu omanikelt rekonstrueeritud katusega korterelamule kasutusloa väljastamise taotlus (linnavalitsuse dokumendiregistri nr. 7419/1-16).

         29.07.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 10.09.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
Kõik taotlused laekusid koos seadusega ettenähtud korras ehitamise tehniliste dokumentide, kooskõlastatud ehitusprojektide ja riigilõivu maksekorraldustega. 
Ehitusseaduse § 33 lõike 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Kasutusloa väljastajal on õigus kaasata ehitise ülevaatuse tegemisse selleks pädevaid isikuid ja institutsioone, kes esitavad oma arvamuse kirjalikult. 
Ehitise ülevaatuse teostas  ALPA ehitusjärelevalve osakonna vanemspetsialist. Ehitise ülevaatusest võtsid osa: ehitise omaniku esindaja, omanikujärelevalve teostaja, ehitustöövõtja. Ehitiste ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 
2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi     nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada kasutusload alljärgnevatel aadressidel:
3.1. Kevade tn 3 korterelamule rekonstrueeritud sokli- ja sillutisribaga.
3.2. Vestervalli tn 14 korterelamule rekonstrueeritud katusega.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

